રવિવારે હાર્ટ ઓફ એશિયા કોંફરંસની શરુઆત થઇ. કોંફરંસમાં આતંકવાદની સમસ્યાઓ સાથે ઝઝૂમી રહેલા અફઘાનિસ્તાનની સમસ્યાઓના સમાધાન પર ચર્ચા થઇ અને નિશાના પર પાકિસ્તાન રહ્યુ.પ્રધાનમંત્રી નરેન્દ્ર મોદીએ પાકિસ્તાનનું નામ લીધા વિના આતંકવાદને અફઘાનિસ્તાનમાં શાંતિ, સુરક્ષા અને સમૃદ્ધિના રસ્તામાં સૌથી મોટો ખતરો બતાવતા બહારની તાકાતોને આના માટે જવાબદાર ઠેરવી. વળી તેમની પહેલા અફઘાનિસ્તાનના રાષ્ટ્રપતિ અશરફ ગનીએ કહ્યુ કે એક પ્રમુખ તાલિબાન નેતાએ સ્વીકાર્યુ છે કે તેણે પાકિસ્તાનમાં આશરો લીધો છે.